Tristão da Cunha

Reisen i 1506

Cunha ble født i Portugal, c. 1460. Han ble utnevnt som den første visekonge i portugisisk India i 1504, men kunne ikke ta dene stillingen på grunn av midlertidig svekket syn.
I 1506 ble han utnevnt til sjef for en flåte på 15 skip som ble sendt til øst-kysten av Afrika og India. Hans fetter, Afonso de Albuquerque var ansvarlig for en skvadron på fem fartøyer i denne flåten. De kom senere  bort fra konvoien. Deres oppgave var å erobre Sokotra-øya og bygge en festning der i håp om å stenge handelen i Rødehavet. De seilte sammen før de nådde Mosambik. I Mosambikkanalen fant de igjen João da Nova. Han hadde strandet mens han var på tur tilbake fra India. De reddet ham og skipet Flor do Mar, som sluttet seg til flåten. Etter en rekke vellykkede angrep på arabiske byer på øst-kysten av Afrika, dro de til Socotra. 
På denne reisen oppdaget Tristão da Cunha en gruppe ubebodde øyer i det sørlige Atlanterhavet, om lag  2 816 km fra Sør-Afrika. Selv om grov sjø forhindret ham i å gå inland  kalte han den største øya opp etter seg, Ilha de Tristão da Cunha, som senere ble til Tristan da Cunha. Etter å ha oppdaget Tristan da Cunha-øyene landet da  Cunha på Madagaskar. Han besøkte senere Mosambik. Under sitt besøk til Brava (hvor han forsøkte å redusere arabisk integrasjon i det ajuranske imperium). Han ble alvorlig såret. Han innså nederlaget. Tristão fulgte rådet han fikk og seilte til Sokotra i stedet (som han ville erobre).
Han har også markert seg i India i ulike handlinger, som for eksempel beleiringen av Cannanore. Den portugisisk garnisonen var på randen av å bli overveldet den 27. august da en flåte under Tristão da Cunhas kommando fra Sokotra dukket opp og befridde dem med 300 mann.

Ambassaden til Roma, pave Leo X

Etter hjemkomsten til Europa ble Tristão da Cunnhas sendt som ambassadør fra kong Manuel til pave Leo X i 1514 for å presentere de de nye erobringer fra det portugisiske Imperiet.
De store, luksuriøse ambassaden med en stab på ett hundre og førti personer gjorde sin entre gjennom Alicante Mallorca og ankom Roma i slutten av februar. De gikk gjennom i Romas gater 12. mars  1514 i en ekstravagant prosesjon med eksotiske dyr og indisk rikdom, med mange kledd i «indiske klær». Prosesjonen omfattet en elefant som het «Hanno» som var en gave til paven, samt to og førti andre dyr, inkludert to leoparder, panter, noen papegøyer, kalkuner og sjeldne indiske hester. Hanno bar på plattform av sølv med et skrin med kongens gaver, herunder vester, brodert med perler og edelstener, og mynter av gull laget for anledningen.
Paven mottok prosesjonen i Castel Sant ' Angelo. Elefanten knelte ned tre ganger i ærbødighet og deretter fikk den av sin indiske elefantfører en bøtte med vann som den med sin snabel sprutet vann over mengden med kardinaler.
Den 29. april 1514 hadde portugiserne forært alle sine gaver, og de fikk en bulle signert av paven som sendte tilbake rike gaver til kong Manuel. Kongen svarte med en båt full av krydder og senere, et indisk neshorn. Neshornet er portrettert av Albrecht Dürer i hans aller mest kjente tresnitt, Neshornet i 1515.
Selv om Tristão da Cunha aldri overtok stillingen som visekonge av India, ble hans sønn Nuno da Cunha den 9. guvernør i portugisisk India i 1529.
Graven til Tristão da Cunha ligger i Encarnação-kirken i Olhalvo (nær Alenquer).